EkBass/fiwiki-20250220-pages-articles huggingface dataset:
Monsin enkelit

Monsin enkelit ovat joukko enkeleitä, jotka laajalle levinneen legendan mukaan suojelivat brittiläisiä sotilaita Monsin taistelussa ensimmäisen maailmansodan alussa. ==Taustaa== Monsin taistelussa 22.–23. elokuuta 1914 Brittiläinen siirtoarmeija taisteli huomattavasti suurempaa saksalaisjoukkoa vastaan ja kärsi raskaita tappioita. Britit onnistuivat vetäytymään parempiin puolustusasemiin Marnejoelle ja estivät Ranskan 5. armeijan joutumisen saarrostuksiin. Taistelua on kuvailtu Britanniassa myyttisillä termeillä ja verrattu Agincourtin taisteluun satavuotisessa sodassa. ==Legenda== Pian taistelun jälkeen The Evening News -lehdessä julkaistiin kirjoitus ”The Bowmen”, jonka oli kirjoittanut walesilainen kirjailija Arthur Machen. Kirjoituksessa aavemaiset jousimiehet Agincourtin taistelusta saapuvat Monsiin sen jälkeen, kun eräs brittisotilas on huutanut Pyhän Yrjön nimeä. Jousimiehet tuhosivat saksalaisen sotajoukon. Monet lukijat uskoivat tarinan todeksi, vaikka Machen ei itse missään vaiheessa väittänyt sen olevan totta. Eräs pappi kertoi Machenille, että on erehdys luulla tarinaa fiktioksi. Seuraavaan kevääseen mennessä tarinasta liikkui jo useita versioita, joissa muun muassa kerrottiin kaatuneiden saksalaisten ruumiista löytyneen nuolenkärjistä syntyneitä haavoja. Saksalaisten julmuudet Belgiassa lisäsivät brittien uskoa, että Jumala on sodassa Britannian puolella. ==Lähteet== Luokka:Kaupunkitarinat Luokka:Paranormaalit huijaukset Luokka:Propaganda Yhdistyneessä kuningaskunnassa Luokka:Enkelit Luokka:Yhdistynyt kuningaskunta ensimmäisessä maailmansodassa
Kotulat

Kotulat (Cotula) on asterikasvien (Asteraceae) heimoon kuuluva kasvisuku. Sukuun kuuluu ainakin 62 lajia, joiden lisäksi sukuun on kuvattu noin 35 lajia, joiden taksonominen asema on toistaiseksi epäselvä. == Lajeja == * Cotula anthemoides * Cotula aurea * Cotula australis – etelänkotula * Cotula coronopifolia – nappikotula eli nappisaumayrtti * Cotula laxa * Cotula loganii * Cotula sericea * Cotula sororia * Cotula turbinata * Cotula villosa * Cotula vulgaris == Lähteet == == Aiheesta muualla == * Finto: Kassu – Kasvien suomenkieliset nimet: Kotulat (Cotula) * Suomen Lajitietokeskus: Kotulat – Cotula * ITIS: Cotula * United States Department of Agriculture (USDA): Cotula * Flora of North America: Cotula Luokka:Asterikasvit
Andrei Lauryk

Andrei Ivanavitš Lauryk (, łacinkaksi Andrej Ivanavič Łaŭryk (engl.), , s. 7. joulukuuta 1974 Minsk, Valko-Venäjän SNT, Neuvostoliitto, nykyinen Valko- Venäjä) on valkovenäläinen jalkapalloilija. Hän edustaa Valko-Venäjän jalkapalloliigassa pelaavaa FK Dinamo Minskin joukkuetta ja on pelipaikaltaan puolustaja ja keskikenttäpelaaja. == Lähteet == == Aiheesta muualla == * Andrei Lauryk National Football Teams-sivustolla * Luokka:Elävät henkilöt Luokka:Vuonna 1974 syntyneet Luokka:Valkovenäläiset jalkapalloilijat
Anttola (kaupunginosa)

Anttola on Mikkelin 40. kaupunginosa. Kaupunginosa on muodostettu entisestä Anttolan kunnasta. Anttolan pitäjän keskusta (Anttolan kirkko) sijaitsee maanteitse noin 25,6 kilometriä Mikkelin keskustasta itäkaakkoon. == Lähteet == Luokka:Mikkelin kaupunginosat *
Haukivuori (kaupunginosa)

Haukivuori on Mikkelin 50. kaupunginosa. Se on muodostettu entisestä Haukivuoren kunnasta. Haukivuoren pitäjän keskusta eli Asemankylä sijaitsee maanteitse (Pieksämäentietä) noin 42 kilometriä Mikkelin keskustasta pohjoiseen. == Lähteet == Luokka:Mikkelin kaupunginosat *
Ristiina (kaupunginosa)

Ristiina on Mikkelin 60. kaupunginosa. Se on muodostettu entisestä Ristiinan kunnasta. Ristiinan pitäjän kirkonkylä sijaitsee maanteitse runsas 21 kilometriä Mikkelin keskustasta etelään. == Lähteet == Luokka:Mikkelin kaupunginosat *
Suomenniemi (kaupunginosa)

Suomenniemi on Mikkelin 70. kaupunginosa. Se on muodostettu entisestä Suomenniemen kunnasta. Suomenniemen pitäjän kirkonkylä sijaitsee maanteitse noin 46 kilometriä Mikkelin keskustasta etelään. == Lähteet == Luokka:Mikkelin kaupunginosat *
Rakkauden sävel

__NOTOC__ Rakkauden Sävel on SIG:n seitsemäs studioalbumi, joka julkaistiin vuonna 1996 levymerkillä Pyramid. Se on yhtyeen ensimmäinen studioalbumi sitten vuoden 1985 albumin Purppura. == Suosio == Levyn nimikkokappale nousi radiosoitossa Ylellä ja sen Radiomafiassa TOP 10:eenMattila 2018, s. 201. Toisten lähteiden mukaan levyn sijoitus olisi ollut eri soittolistoilla 3 ja 10 . Levyä myytiin alle 10000 kappalettaMattila 2018, s. 202. == Kappaleet == # # # # # # # # # # # # # # # # # == Kokoonpano == === Yhtye === * Matti Inkinen – laulu * Erkka Makkonen – kitara, saz, laulu * Matti Hiltunen – basso * Seppo Wahl – kosketinsoitin, laulu * Eero Valkonen – rummut, laulu === Vierailevat muusikot === * Markku Into – runonlausunta (kappale 17) * T. T. Oksala – 12-kielinen kitara * Helena Holsti – viulu * Ari Ainasoja – taustalaulu * Sirpa Bollström – taustalaulu * Vilu Wahl – kitara (kappale 14) == Lähteet == * == Aiheesta muualla == * Rakkauden sävel finnmusic.net -sivustolla Luokka:SIG:n albumit Luokka:Vuoden 1996 albumit Luokka:T. T. Oksalan tuottamat albumit
Kansanlauluja kaupungeista

__NOTOC__ Kansanlauluja kaupungeista on SIG-yhtyeen studioalbumi, joka julkaistiin vuonna 1998 levymerkillä Pyramid. Albumi on äänitetty yhtyeen Äänekosken kokoonpanolla. == Kappaleet == # # # # # # # # # # # # # == Kokoonpano == * Matti Inkinen – laulu * Teppo Seppänen – kitara, musiikkiohjelmointi, laulu * Jukka Vehkala – kitara, laulu * Matti Hiltunen – basso === Vierailevat muusikot === * Petri Honkonen – rummut, lyömäsoittimet, taustalaulu) * Esko Eirola – viulu, alttoviulu * Pekka Siistonen – piano * Hannu Alanne – sello * Jussi Lehtonen – basso * Katja Kätkä – taustalaulu * Jarkko Honka – taustalaulu * Tomi Kankainen – taustalaulu == Aiheesta muualla == * Kansanlauluja kaupungeista discogs.com -sivustolla * Kansanlauluja kaupungeista finnmusic.net -sivustolla Luokka:SIG:n albumit Luokka:Vuoden 1998 albumit
Žmerynkan piiri

Žmerynkan piiri () on yksi Ukrainan Vinnytsjan alueen länsiosan hallinnollisista piireistä. Se sijaitsee Vinnytsjan piirin lounaispuolella, linnuntietä noin 230 kilometriä Kiovasta lounaaseen. Žmerynkan piirissä sijaitseva Žmerynkan kaupunki ( as., 2022) toimii piirin hallintokeskuksena. Žmerynkasta on Vinnytsjaan rautateitse 40 ja maanteitse 45 kilometriä. Kirjoitettu historia alkaa 1400-luvulta, jolloin ensimmäiset maininnat kasakkojen nykyisen piirin alueelle perustamista asutuksista kirjattiin kirjallisiin lähteisiin. Žmerynkan piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Vinnytsjan alueen piirien lukumäärän kuuteen. Aiempaa laajemman Žmerynkan piirin pinta-alaksi tuli 3 140,1 neliökilometriä. Ukrainan tilastokeskus arvioi Žmerynkan piirin väkiluvuksi 158 913 (1.1.2022). Piiri on väestöltään maaseutuvoittoinen. Kaupunkilaisiksi luokiteltiin prosenttia piirin asukkaista (61 661 as.), eli kolmen kaupungin (Bar 15 337 as., Žmerynka 33 754 as. ja Šarhorod 6 982 as.) ja piirin kahden kaupunkityyppisen taajaman väestö. Ennen vuoden 2020 aluelaajennuksia, Žmerynkan piirin väkiluku oli paljon pienempi (2017: 34 189 as.). Kaupunkityyppisistä taajamista suurempi on Brajiliv (Браїлів; 4 382 as.). Se sijaitsee Rovjoen rannalla ja on tunnettu esimerkiksi Pyhän Kolminaisuuden nunnaluostaristaan. Taajamassa on myös Vinnytsjasta Žmerynkaan johtavan rataosuuden rautatieasema. Kulttuuriperinnöltöään arvokkaisiin kohteisiin luetaan myös Vitoslavskin palatsi Tšernjatynin kylässä. Вокзал станції Жмеринка.jpg|Žmerynkan rautatieasema. Бар костел DJI 0045.jpg|Barin kaupunkia. Синагога в Шаргороді P1530589.jpg|Šarhorodin synagoogan rakennus (1589). Браїлів - Троїцький монастир (кляштор тринітаріїв) DSCF2890.JPG|Brajilivin nunnaluostaria Rovjoen suunnalta. Вокзал станції Браїлів.jpg|Brajilivin rautatieasema. Жмеринський район, Чернятин, палац Вітославських-Львових P1420464.jpg| Vitoslavskin palatsi Tšernjatynin kylässä. 05-210-0102 Czerniatyn SAM 0012.jpg|Yksityiskohta Vitoslavskin palatsista. == Lähteet == ==Aiheesta muualla== Luokka:Vinnytsjan alueen piirit
Tomašpilin piiri

Tomašpilin piiri () on hallinnollinen piiri Ukrainan Vinnytsjan alueen eteläosassa. Piirikeskuksena toimii Tomašpilin kaupunkityyppinen taajama, joka on sähköistetyn rautatien varrella sijaitseva risteyspaikkakunta ja sijaitsee 98 kilometriä aluekeskus Vinnytsjasta etelään ja linnuntietä 258 kilometriä Kiovasta lounaaseen. Piirin kumpuileva, syvien jokiuomien halkoma maasto kohoaa 100–350 metriä merenpinnan yläpuolelle. Joista merkittävimmät ovat Dneprin vesistön Rusava- ja Markovkajoet. Tomašpilin piirin väkiluvuksi arvioitiin 33 279 ihmistä (1.1.2017). Heistä kaupunkilaiseksi luokiteltiin 13 252 henkeä, eli Tomašpilin (Томашпіль, 5 522 as.) ja Vapnjarkan (Вапнярка, 7 730 as.) kaupunkityyppisten taajamien asukkaat. Maapinta-alasta huomattava osa on maatalouskäytössä. Piirissä on esimerkiksi elintarviketeollisuutta (meijerit, juustola ja sokeritehdas). 05-239-9003 Stina SAM 6170.jpg|Stinan kylän kirkko Tomašpilin piirissä. 05-239-0005 Komargorod palace SAM 6596.jpg|Palatsi Tomašpilin piirin Komarhorodissa. == Lähteet == ==Aiheesta muualla== Luokka:Vinnytsjan alueen piirit
Mohyliv-Podilskyin piiri

Mohyliv-Podilskyin piiri () on hallinnollinen piiri Ukrainan keskiosissa Vinnytsjan alueella. Piiri sijaitsee noin 285 kilometriä Kiovasta lounaaseen. Piirin hallintokeskus on Mohyliv-Podilskyin kaupunki (30 186 as., 2021). Vinnytsjan piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Vinnytsjan alueen piirien lukumäärän kuuteen. Mohyliv- Podilskyin piiriä laajennettiin. Aluelaajennusten jälkeen Mohyliv-Podilskyin piirin uudeksi pinta-alaksi tuli 3 221,0 neliökilometriä. Ukrainan tilastokeskus arvioin piirin väkiluvuksi 142 456 (1.1.2021; aiemmin 32 983/ 1.1.2017). Kaupunkilaisia oli 37,2 prosenttia piirin väestöstä. Tämä osuus sisälsi piirin kahden kaupungin (Mohyliv-Podilskyi ja Jampil) ja kolmen kaupunkityyppisen taajaman väestön. Piirin kulttuurihistoriallisiin kohteisiin luetaan muun muassa Ljadovan kylän () alueella Dnestrin äärellä sijaitseva Pyhän kaikkitietävän kallioluostari, joka on mainittu historiallisissa lähteissä jo vuonna 1388. 05-226-0116 Vendychany SAM 4933.jpg|Kirkko Vendytšanyn taajamassa. Миколаївська церква в Кричанівці 1.jpg| Kirkko Krytšanivkassa (Миколаївська церква). Погляд на пам`ятку природи Печери із височин Лядівського скельного монастиря.jpg| Näkymä Dnestrille Nahorjanyn kylän alueella. Усікновенський скельний монастир у с. Лядова 24.jpg|Osin kallion sisään hakatun Pyhän kaikkitietävän kallioluostarin aluetta Dnestrin varrella. Lyadova004.jpg|Pyhän kaikkitietävän kallioluostaria Ljadovan kylän alueella. == Lähteet == ==Aiheesta muualla== Luokka:Vinnytsjan alueen piirit
Indie folk

Indie folk on musiikin tyylilaji, joka nousi pinnalle 2000-luvun ensikymmenellä indie rock -laulaja-lauluntekijöiden saadessa vaikutteita folkmusiikista. Akustisen kitaran soittajat kuten Elliott Smith ja Will Oldham auttoivat tyylilajin perustan luomisessa, mutta indie folk tuli suureen suosioon vasta seuraavalla vuosikymmenellä, levy-yhtiöiden kuten Saddle Creekin, Barsukin, Ramseurin sekä Sub Popin omistautuen tyylilajin tukemiselle. Indie folkille tyypillistä on akustisen kitaran soitto perinteisen folkmusiikin kera. ==Lähteet== == Aiheesta muualla == *
The Addams Family (vuoden 1964 televisiosarja)

The Addams Family on yhdysvaltalainen vuosina 1964–1966 tuotettu mustavalkoinen televisiosarja, joka perustuu Charles Addamsin luomaan ja The New Yorker -lehdessä julkaisemaan sarjakuvaan. Sarjaa esitti Yhdysvalloissa ABC-televisiokanava. Sarja kertoo fiktiivisestä Addamsin perheestä. CBS- televisioyhtiö tuotti samoihin aikoihin Me hirviöt -sarjan, jossa on paljon samoja piirteitä. Sarja on julkaistu kokonaisuudessaan myös DVD:nä. ==Näyttelijät== == Lähteet == ==Aiheesta muualla== * The Addams Family TV.com- sivustolla Luokka:1960-luvun televisiosarjat Luokka:Sarjakuviin perustuvat televisiosarjat Luokka:Yhdysvaltalaiset komediasarjat Luokka:The Addams Family Luokka:ABC:n televisio-ohjelmat
Kryžopilin piiri

Kryžopilin piiri () on hallinnollinen piiri Ukrainan Vinnytsjan alueen eteläosassa. Se sijaitsee noin 260 kilometriä Kiovasta lounaaseen. Kryžopilin piirin väkiluvuksi arvioitiin 33 412 henkeä(1.1.2017). Kaupunkilaisiksi heistä luokiteltiin ainoastaan piirikeskuksena toimivan Kryžopilin kaupunkityyppinen taajaman asukkaat (Крижопіль; 8 862 as.). 05-219-0041 Kryzhopil railway station SAM 6081.jpg|Kryžopilin rautatieasema. 05-219-0062 Sokolivka church SAM 4080.jpg|Kirkko Sokolivkan kylässä. 05-219-9001 Sokolivka SAM 3896.jpg|Sokolivkan palatsialueen portti. 05-219-0063 Ternivka church SAM 6060 Panorama.jpg|Kirkko Ternivkan kylässä. Wooden Church Zhabokrych Ukraine.JPG|Puukirkko piirin alueella. На околиці с.Суха Долина в бік с.Вільшанка.jpg|Kulttuurimaisemaa. == Lähteet == ==Aiheesta muualla== Luokka:Vinnytsjan alueen piirit
Hangar 13

Hangar 13 on yhdysvaltalainen videopelejä kehittävä yritys, joka perustettiin 4. joulukuuta 2014 2K Gamesin tytäryhtiönä. Yhtiön luova johtaja on sarjakuvien ja videopelien käsikirjoittaja Haden Blackman. Hangar 13:n ensimmäinen julkaisu oli Mafia-pelisarjaan kuuluva videopeli Mafia III, joka julkaistiin 7. lokakuuta 2016. Vuonna 2020 yhtiö julkaisi pelin Mafia: Definitive Edition, joka on Mafia III:n pelimoottoria hyödyntävä remake-versio alun perin vuonna 2002 julkaistusta Mafia: The City of Lost Heaven -pelistä. ==Kehitetyt pelit== Vuosi Videopeli Alusta 2016 Mafia III Microsoft Windows, PlayStation 4, Xbox One 2020 Mafia: Definitive Edition Microsoft Windows, PlayStation 4, Xbox One == Lähteet == Luokka:Yhdysvaltalaiset videopeliyritykset
Blackrodin rautatieasema

Blackrodin rautatieasema on rautatieasema Blackrodin kylässä Suur- Manchesterissä. Se sijaitsee Manchester–Preston-radan varrella. Asema avattiin 4. helmikuuta 1841 nimellä Horwich Road. Se sai uudeksi nimekseen ensin Horwich and Blackrod, sitten Horwich Junction 14. helmikuuta 1870 ja Horwich and Blackrod Junction 11. helmikuuta 1873. Nykyinen nimi otettiin lopulta käyttöön 16. huhtikuuta 1888.Butt 1995, s. 36 Asemaa käytti 549 876 matkustajaa kaudella 2017–2018. == Lähteet == * === Viitteet === Luokka:Suur- Manchesterin rautatieliikennepaikat
Kunnialaukaus

Kunnialaukauksia ammutaan sotilaallisen kunnian osoittamiseksi. Korkein kunnialaukausten määrä on 21 laukausta ja kunnioitettavan arvon aletessa määrä vähenee. Kunnialaukauksia ammutaan aina pariton määrä, koska parillinen symboloi kuolemaa. Tapa on peräisin jo varhaisista käytännöistä, joilla osoitetaan oma vaarattomuus asettumalla puolustuskyvyttömään asemaan esim. laskemalla miekkansa, ampumalla tykit tai aseet tyhjäksi tai laskemalla purjeet. Meritaistelussa hävinneen osapuolen piti tulittaa tykeillään merelle, kunnes ruuti ja kanuunakuulat loppuivat ja alus näin osoitti vaarattomuutensa. Tapa vakiintui 1600-luvulla ja merisodankäynnissä. Satamaan purjehtiva vieras sota-alus ampui tykkinsä tyhjiksi sataman alkupuolella ja näin osoitti vaarattomuutensa rannikkopattereille.http://www.salutingbattery.com/events.html Briteillä oli tapana vaatia heikompaa osapuolta ampumaan laukauksensa ensin. Myöhemmin siirryttiin tasa-arvoiseen käytäntöön, jossa tykit laukaistaan vuorotellen. Varhaisin kunnialaukaus oli seitsemän laukausta, joka on luultavasti valittu luvun astrologisen ja raamatullisen merkityksen vuoksi. Tavaksi tuli kuitenkin että rannikkopatteri ampui kolme laukausta jokaista aluksen ampumaa laukausta kohden, koska ruuti oli helpompi pitää kuivana maalla ja sitä oli saatavissa helpommin. Tästä tuli 21 kunnialaukausta. https://www.thebalance.com/the-21-gun-salute-3354127 1700-luvulla Yhdysvallat otti käyttöön 13 laukauksen tervehdyksen, joka vastasi 13 osavaltiota ja lipun raitoja. Tähän vastattiin käytännön mukaan tasavallalle kuuluvalla 9 laukauksella. Myöhemmin kansainvälisesti siirryttiin 21 kunnialaukaukseen kaikille valtioille. Sotilashautajaisissa ammutaan kolme kunnianlaukausta. Nämä suoritetaan kiväärikaliiperisten aseiden yhteislaukauksina, ei tykillä. Etenkin anglosaksissa maissa kunnialaukausten määrä ja niihin liittyvät protokolla on tarkoin määriteltyä. 21 laukauksen tervehdys (Royal Salute) kuuluu kuninkaallisille, vieraille valtionpäämiehille ja kenraalikuvernööreille. Pääministerit ja Yhdysvaltain varapresidentti saavat 19 laukauksen tervehdyksen. Puolustusministerit 17 laukauksen tervehdyksen; puolustusneuvoston jäsenet 15 laukauksen tervehdyksen. Sotamarsalkat saavat 19 laukauksen tervehdyksen; kenraalit 17 laukauksen; kenraaliluutnantit 15 laukauksen; kenraalimajurit 13 laukauksen ja prikaatikenraalit 11 laukauksen.The Honours, Flags and Heritage Structure of the Canadian Forces, Chief of the Defence Staff, 1999 Suurin kunnianosoitus on ollut 101-laukauksinen keisarillinen tervehdys. Tämä oli varattu brittiläisen imperiumin keisarille. Brittiläisessä Intiassa se oli käytössä vuodesta 1877. Varakuningas sai 31 laukauksen tervehdyksen.S. Patterson, The Cult of Imperial Honor in British India, pg 104 ==Viitteet== Luokka:Diplomatia en:Salut#Military salutes
Preeriakaristeheinä

Preeriakaristeheinä (Sporobolus heterolepis) on heinäkasvien (Poaceae) heimoon ja karisteheinien (Sporobolus) sukuun kuuluva kasvilaji. Se on kotoisin Pohjois-Amerikasta, mutta sitä käytetään heinämäisenä koristekasvina eli koristeheinänä myös Suomessa. Preeriakaristeheinä kasvaa monenlaisilla aurinkoisilla sekä kuivilla tai kuivahkoilla paikoilla, kuten radanvarsilla. Se sietää hyvin muun muassa kuivuutta ja eroosiota. Preeriakaristeheinä kasvaa noin 60–90 cm korkeaksi ja on kasvutavaltaan mätästävä. Preeriakaristeheinän kukinto on vaaleanpunertava tai ruskea röyhy, ja se kukkii elokuusta lokakuuhun. Koristeheinänä preeriakaristeheinä sopii kuiville tai melko kuiville sekä kivikkoisille kasvupaikoille, ja sitä voi käyttää myös maanpeitekasvina. Preeriakaristeheinä on hidaskasvuinen, mutta sitä voi kuitenkin kasvattaa siemenistä. Puutarhoissa se ei paljolti kuitenkaan lisäänny siemenistään itsenäisesti. == Lähteet == * Missouri Botanical Garden: Sporobolus heterolepis == Aiheesta muualla == * Integrated Taxonomic Information System (ITIS): Sporobolus heterolepis * Global Biodiversity Information Facility (GBIF): Sporobolus heterolepis * Flora of North America: Sporobolus heterolepis Luokka:Karisteheinät
Kultasieni

Kultasieni, aiemmin myös kultakehnäsieni; (Phaeolepiota aurea) on itiöemältään kookas kellertävä helttasieni, jonka jalka voi olla jopa 30 cm korkea ja lakkikin lähes saman levyinen. Lakin pinnalla on helmimäistä kehnää, mutta seitikkien sukuun luettavalle kehnäsienelle (Cortinarius caperatus) laji ei ole läheistä sukua. Kultasienen jalka on täyteinen, lakin värinen, ja siinä on suuri ja näkyvä rengas sekä tyvipaksunnos. Heltat ovat aluksi valkoiset, mutta muuttuvat itiöpölystä ruskeiksi. Malto on vaaleaa. Haju on mieto, samoin maku. Lajia on joskus pidetty syömäkelposena, mutta se tuottaa vanhemmiten sinihappoa, eikä sitä nykyään suositella ruokasieneksi. Kultasieni on ihmisen mukanaan tuoma vieraslaji, ja sitä tavataan enimmäkseen kaupungeissa ja kulttuuripaikoilla. == Lähteet == Luokka:Squamanitaceae
Perejaslav

Perejaslav () on keskikokoinen kaupunki Ukrainan Kiovan alueella, rautateitse 78 kilometriä ja maanteitse 90 kilometriä maan pääkaupungista Kiovasta kaakkoon. Se oli vuoden 2020 aluehallinnolliseen uudistukseen saakka hallinnollisesti suoraan Kiovan alueen alainen kuntatason yksikkö. Kesän 2020 uudistuksessa kaupunki tuli osaksi Boryspilin piiriä. Perejaslav toimii ennen kesää 2020 myös ympäröivän Perejaslav-H’melnytskyin piirin hallintokeskuksena. Kaupungin väkiluvuksi arvioitiin 27 548 ja ympäröivän maaseudusta koostuvan piirin väkiluvuksi 28 096 henkeä (1.1.2017). Переяслав Антон Петрусь.jpg| Ylösnousemuksen luostarin kellotapuli ja kirkko. Переяслав Антон Петрусь 30.jpg|Pyhän Mikaelin luostarin kirkko. Pereyaslav-Khmelnyskiy Part of Settlement of Annalistic City of Pereyaslav 03 (YDS 1662).jpg ==Lähteet== ==Aiheesta muualla== *About Pereiaslav-Khmelnytskyi (discover-ukraine.info) Luokka:Kiovan alueen kaupungit Luokka:Boryspilin piiri
Benjamin Enroth

Benjamin Enroth (s. 26. lokakuuta 1989 Tampere) on suomalainen laulaja. Enroth osallistui Iskelmäartisti-kilpailuun vuosina 2010 ja 2011 sekä Idolsiin 2011. Hän oli Seinäjoen Tangomarkkinat -laulukilpailun finalisti vuosina 2015 ja 2016.Tangomarkkinakilpailijat 2015: miehet yle.fi. Viitattu 28.09.2017 Hän oli yleisön suosikki tangokuninkaaksi vuonna 2016 ja Iskelmäartisti-kilpailussa vuonna 2010. Enrothin isä on laulaja Pepe Enroth, jonka kanssa hän on esiintynyt. Enroth ilmoitti huhtikuussa 2022 lopettavansa aktiivisen keikkailun. == Diskografia (valikoima) == ===Singlet=== * ”Kiiltokuvaa” (2012) * ”Sinä olet tilkkutäkki” (2014) * ”Tule tule” (2016) * ”Hyvä niin” (2017) * ”Ei ole koskaan liian myöhäistä” (2018) * ”En oo” (2019) * ”Särkyneet” (2020) * ”Lupaan olla sinun” (2021) * ”Radalla” (2023) ===Musiikkivideot=== * ”Hyvä niin” (2017) * ”En oo” (2019) * ”Särkyneet” (2020) * ”Lupaan olla sinun” (2021) == Lähteet == * Magnum Live * Apple Music === Viitteet === == Aiheesta muualla == * Facebook Luokka:Suomalaiset iskelmälaulajat Luokka:Suomalaiset tangolaulajat Luokka:Suomalaiset poplaulajat Luokka:Suomen romanit Luokka:Vuonna 1989 syntyneet Luokka:Elävät henkilöt
Miloven piiri

Miloven piiri () on hallinnollinen piiri Ukrainan Luhanskin alueella. Piiri rajoittuu pohjoisessa ja idässä Venäjään. Piirin väkiluvuksi arvioitiin 15 253 (1.1.2017), joista kaupunkilaisiksi luokiteltiin piirin hallintokeskuksen, Miloven kaupunkityyppinen taajaman (Мілове, 5 876 as., 2017) asukkaat. Крейдяні відслонення.jpg| Kreidjani vidslonennja -suojelualueen harju Miloven piirissä. Меморіальний комплекс "Україна - визволителям".jpg| Ukrainan vapauttajien muistomerkki (2. maailmansodan muistomerkki) Milovessa. == Lähteet == ==Aiheesta muualla== Luokka:Luhanskin alueen entiset piirit
Maltan kruununsiirtomaa

Maltan saaren ja sen alusmaiden kruununsiirtomaa, joka tunnettiin Maltan kruununsiirtomaana, oli Britannian kruununsiirtomaa nykypäivän Maltalla. Kruununsiirtomaa perustettiin, kun Maltan protektoraatti muutettiin Britannian kruununsiirtomaaksi vuonna 1813, Pariisin rauhansopimuksen vielä vahvistaen tämän. == Lähteet == == Aiheesta muualla == Luokka:Britannian entiset siirtomaat ja protektoraatit Euroopassa Luokka:Euroopan entiset valtiot Luokka:Maltan historia
Bilokurakynen piiri

Bilokurakynen piiri () on Ukrainan Luhanskin alueen pohjoisosassa sijaitseva hallinnollinen piiri. Se rajoittuu pohjoisessa Venäjään. thumb|left|Bilokurakynen piirin kulttuuri- ja turismihallinnon talo. Piirin väkiluvuksi arvioitiin 19 135 ihmistä (1.1.2017), joista kaupunkilaisiksi luokiteltiin piirikeskuksen, Bilokuranynen (Білокуракине, 6 589 as.) ja Lozno- Oleksandrivkan (Лозно-Олександрівка, 917 as.) kaupunkityyppisten taajamien asukkaat. == Lähteet == ==Aiheesta muualla== Luokka:Luhanskin alueen entiset piirit
2535 Hämeenlinna

2535 Hämeenlinna on asteroidivyöhykkeellä sijaitseva asteroidi. == Kuvaus == 2535 Hämeenlinna on kaksoisasteroidi ja pikkuplaneetta, joka sijaitsee asteroidien päävyöhykkeellä Marsin ja Jupiterin välissä. Sen löysi Yrjö Väisälä Turussa 17. helmikuuta vuonna 1939. Asteroidin kiertoradan isoakselin puolikas on 2,24 AU, eksentrisyys 0,08 ja inklinaatio 3,4° ekliptikan suhteen. Asteroidi on nimetty Hämeenlinnan kaupungin mukaan. == Katso myös == === Aiheeseen liittyvät artikkelit === * Luettelo pikkuplaneetoista: 2 001–3 000 * Asteroidivyöhyke == Lähteet == Luokka:Päävyöhykkeen asteroidit
Bilovodskin piiri

Bilovodskin piiri (, ) on Ukrainan Luhanskin alueen koillisosassa sijaitseva hallinnollinen piiri. Se rajoittuu idässä Venäjään. Piirin väkiluvuksi arvioitiin 23 746 ihmistä (2017), joista kaupunkilaisiksi luokiteltiin piirikeskuksen, Bilovodskin kaupunkityyppinen taajaman väestö (Біловодськ; 8 094 as.). == Kuvia == Horodyshche Bilovodsk Raion Church.jpg|Horodyšen kylän rapistunut kirkko (7/2007). Semykozivka Church.jpg|Semykozivkan kylän kirkko ympäristöineen. Комплекс споруд Деркульського кінного заводу.jpg|Derkulskyin hevostilan tallirakennusta ja hevosia laitumella Bilovodskin piirin Danylivkassa. Японський манеж.jpg|Derkulskyin hevostilan japanilaistyylinen maneesi. == Lähteet == ==Aiheesta muualla== Luokka:Luhanskin alueen entiset piirit
Trojitsken piiri

Trojitsken piiri (; ) oli Ukrainan Luhanskin alueen luoteisosassa sijaitseva hallinnollinen piiri. Se rajoittuu pohjoisessa Venäjään. Ukrainan kesän 2020 aluehallinnollisessa uudistuksessa, piiri sulautettiin osaksi laajentunutta Svatoven piiriä. Piirin väkiluvuksi arvioitiin 19 926 ihmistä (2017), joista kaupunkilaisiksi luokiteltiin piirikeskus, Trojitsken kaupunkityyppisessä taajamassa väestö (Троїцьке, 7 582). Svatoven piiri ja siihen sulautunut aiempi Trojitsken piiri tuli Venäjän hyökkäyssodan 2022 johdosta sotatoimialueeksi. Kuva:Troitske001.jpg|Trojitsen taajaman valtuuston rakennus. Kuva:Troitske005.jpg|Koulu Trojitskessa. == Lähteet == ==Aiheesta muualla== Luokka:Luhanskin alueen entiset piirit
ORCID

ORCID () on kansainvälinen digitaalinen tutkijatunniste. Sen tarkoitus on mahdollistaa tutkijoiden yksilöiminen. Digitaalinen pysyvä tunniste helpottaa tutkijoiden tunnistamista muun muassa tilanteissa, joissa tutkija vaihtaa nimeä (esimerkiksi avioliiton solmimisen yhteydessä) tai useilla tutkijoilla on sama nimi. ORCIDin taustalla on yhdysvaltalainen voittoatavoittelematon ORCID-säätiö.https://www.crossref.org/community/orcid/ Viitattu 29.9.2017ORCID-tunnisteen käyttöönotto Suomessa . CSC:n toteuttama selvitys OKM:n toimeksiannosta, 10.4.2015. Viitattu 29.9.2017 ORCID-tunnisteen käyttö on tutkijalle maksutonta. Tunnistetta ehdotettiin vuonna 2009 ja 2010 idean ympärille perustettiin voittoatuottamaton organisaatio ORCID inc. Vuonna 2012 tekninen infrastruktuuri oli luotu ja ensimmäiset ORCID-tunnisteet jaettu. Marraskuussa 2023 tunnisteita oltiin otettu käyttöön 18 miljoonaa joista viimeisen vuoden aikana aktiivisia oli ollut 8 miljoonaa. ==Lähteet== ==Aiheesta muualla== * ORCID:n verkkosivut Luokka:Luokittelujärjestelmät Luokka:Tutkimus Luokka:Metadata Luokka:Tunnisteet
Blaydonin rautatieasema

Blaydonin rautatieasema on rautatieasema Blaydon-on-Tynen kaupungissa Tyne ja Wearin alueella. Se sijaitsee Tyne Valley Linen varrella. Asema avattiin 9. maaliskuuta 1835. Sitä käytti 14 116 matkustajaa kaudella 2017–2018. == Lähteet == * === Viitteet === Luokka:Tyne ja Wearin rautatieliikennepaikat
Bariumbromaatti

Bariumbromaatti (Ba(BrO3)2) on barium- ja bromaatti-ionien muodostama epäorgaaninen ioniyhdiste. Yhdistettä voidaan käyttää muiden bromaattien valmistukseen ja korroosionestoaineena. ==Ominaisuudet== Huoneenlämpötilassa bariumbromaatti on väritöntä tai valkoista kiteistä ainetta. Kidevedettömän yhdisteen lisäksi tunnetaan myös kidevedellinen monohydraatti (Ba(BrO3)2·H2O). Kuumennettaessa monohydraattia kidevesi poistuu noin 180-200 °C:n lämpötilassa. Voimakkaammin kuumennettaessa bariumbromaatti hajoaa bariumbromidiksi ja hapeksi. Bariumbromaatti on veteen suhteellisen niukkaliukoista ja liukoisuus kasvaa lämpötilan noustessa. Laimean rikkihappoliuoksen kanssa yhdiste reagoi muodostaen bromihappoa ja bariumsulfaattia.David Yoffe, Ron, Frim, Shmuel D. Ukeles, Michael J. Dagani, Henry J. Barda, Theodore J. Benya & David C. Sanders: Bromine Compounds, Ullmann’s Encyclopedia of Industrial Chemistry, John Wiley & Sons, New York, 2013. Viitattu 29.7.2017. ==Valmistus ja käyttö== Bariumbromaattia voidaan valmistaa bariumhydroksidin ja bromin välisellä reaktiolla tai saostamalla bariumsuolojen liuoksesta bromaattiliuoksilla. Bariumbromaattia käytetään pääasiassa muiden bromaattisuolojen valmistukseen ja lisäksi sillä on vähäistä käyttöä korroosionestoaineena. ==Lähteet== Luokka:Bromaatit Luokka:Bariumyhdisteet
Puistosyreeni

Puistosyreeni (Syringa × henryi) on unkarinsyreenin (Syringa josikaea) ja villasyreenin (Syringa villosa) välinen risteymä. Sitä käytetään pensasmaisena koristekasvina ja siitä on myynnissä useita erilaisia lajikkeita. == Ulkonäkö ja koko == Puistosyreeni kasvaa noin 2–4 metriä korkeaksi, leveäksi ja tuuheakasvuiseksi pensaaksi. Oksat ovat pystyjä. Lehdet ovat leveänsoikeat, tyvi suippo. Lehtilapa on 8–18 cm pitkä ja lehtiasento vastakkainen. Kukinto on harsu, leveä kartiohuiskilo, yksittäisen kukan torvi suppilomainen, teriön liuskat, joita on neljä, avautuvat sivulle. Puistosyreenin kukkien väri vaihtelee, lajikkeesta riippuen, valkoisesta violettiin. Kukkii edellisen vuoden versoilla kesä-heinäkuussa. Se on nopeakasvuinen ja pitkäikäinen, ei juurikaan leviä istutuspaikaltaan, mutta viihtyy pitkään suotuisissa oloissa ja levittäytyy kasvullisesti suureksi pensaikoksi. Hedelmä on kota. == Levinneisyys == Puistosyreeni on kotoisin Unkarista. Sitä on tavattu Suomen luonnosta sieltä täältä Helsingistä Rovaniemelle.Lampinen, R. & Lahti, T. 2017: Kasviatlas 2016. Helsingin Yliopisto, Luonnontieteellinen keskusmuseo, Helsinki. Viitattu 09.11.2017. == Lähteet == == Aiheesta muualla == * Laji.fi: Puistosyreeni (Syringa × henryi) * Kasviatlas 2018: Puistosyreenin (Syringa × henryi) levinneisyys Suomessa * Puutarha.net: Puistosyreeni (Syringa × henryi) Luokka:Syreenit Luokka:Risteymät
Putran moskeija

Putran moskeija () on Malesian hallinnollisen pääkaupungin Putrajayan päämoskeija. Se rakennettiin vuosina 1997–1999. Moskeija sijaitsee Putrajayan tekojärven äärellä lähellä Perdana Putraa, pääministerin johtaman toimistorakennuksen ja useiden muiden hallintorakennusten kokonaisuutta. Rakennus on nimetty Malesian ensimmäisen pääministerin, Tunku Abdul Rahman Putra Al Hajin mukaan. Kupoliltaan vaaleanpunainen Putran moskeija on rakennettu pääosin punertavasta graniitista. Ovissa, ikkunoissa ja paneeleissa on käytetty tummasävyistä puuta. Malesialaisen moskeija-arkkitehtuurin luokittelussa moskeija voidaan lukea ulkomaalaisvaikutteisen postmodernin revivalismin tyylisuuntaan. Päätyyliltään rakennus muistuttaa safavidien dynastian ajan persialaisen islamilaisen arkkitehtuurin muotokieltä. Tätä on täydennetty vaikutteilla useista muista maista. Bagdadin Sheikki Omanin moskeijan mallin mukainen minareetti kohoaa 116 metrin korkeuteen. Moskeijan pääportti on koristeltu persialaisten porttien tapaan. Pohjakerroksen seinät muistuttavat Marokon Casablancassa sijaitsevan Kuningas Hassanin moskeijan seiniä. Rakennuksessa on kolme toiminnallista osaa: rukoussali, piha (Sahn) ja erilaisten oppimisen ja muiden toimintojen tilat. Elegantin pelkistetyn rukoussalin 36 metriä leveää kupolikattoa kannattelee 12 pilaria. Monin vesiaihein koristettu piha-alue mahdollistaa rukoilemisen. Oppimis- ja oheistiloihin kuuluvat muun muassa VIP-tilat, koraanin käsikirjoitusten museo, kirjasto, ruokala, auditorio, näyttelysali ja seminaarihuone. Moskeijan yhteydessä toimii myös hautauspalvelu. Moskeijaan sopii yhteensä 15 000 rukoilijaa, joista 10 000 sisälle rakennukseen ja 5 000 piha-alueelle. Sisätilat (pohjakerros) on mitoitettu 8 000 miespuoliselle rukoilijalle ja 2. kerrokseen sopii 2 000 naispuolista rukoilijaa. Putrajaya.jpg|Putran moskeija. Putrajaya Putra Mosque and Perdana Putra Complex.jpg|Putran moskeija ympäristöineen. Takaoikealla Perdanaputran rakennuskompleksi, jossa toimii mm. Malesian pääministerin toimisto. Bird-eye view of Putrajaya - panoramio - CK Tan (1).jpg|Ilmakuva Putran moskeijan seudusta. Masjid Putra from Selera Putra.JPG|Moskeija Selera Putran puistoalueelta nähtynä. Entrance to Putra Mosque (26720195161).jpg|Portti moskeijaan. Maulidur Rasul (8414773898).jpg|Moskeijan edusta, väkeä kokoontunut profeetta Muhamedin syntymäpäiväparaatiin. Putra Mosque 95164719 02daf597ec.jpg|Kupoli. Interior of Putra Mosque.jpg|Sisäseinien koristelua. Masjid Putra, Prayer niche.jpg|Qibla-seinä. Reception area of Putra Mosque (26732814092).jpg|Moskeijan vastaanottotiloja. ==Lähteet== ==Aiheesta muualla== *Moskeijan portaali (masjidputra.gov.my) Luokka:Malesian moskeijat
Hietakaunokki

Hietakaunokki eli reininkaunokki (Centaurea stoebe) on asterikasvien (Asteraceae) heimoon, kaunokkien (Centaurea) sukuun kuuluva kasvilaji. Se on kaksivuotinen ja muistuttaa paljolti ketokaunokkia (Centaurea scabiosa), josta hietakaunokin erottaa mykeröiden koon, kukkien värin ja kehtosuomujen värin perusteella . Hietakaunokki kasvaa noin metrinkorkuiseksi ja sen varsi on runsashaarainen. Hietakaunokin lehdet ovat muodoltaan pariosaiset, syvään hyvin kapeiksi liuskoiksi liuskoittuneet. Hietakaunokin kukinto on monesta mykeröstä koostuva mykeröstö, jossa yksittäiset mykeröt ovat noin 2 cm leveitä. Mykeröiden kukat ovat väriltään aniliininpunaisia tai violetinpunaisia ja laitakukat ovat neuvottomia sekä kehräkukkia suurempia. Kehtosuomut ovat vaaleanruskeita, viisisuonisia ja niiden kärjissä on tummanruskea karvareunus. Hietakaunokin hedelmä on vaaleanruskea ja haivenellinen. Hietakaunokki kasvaa hiekkaisella maaperällä sekä joutomailla ja on kotoisin Keski-Euroopasta. Suomessa hietakaunokkia on tavattu vain muutaman kerran yli 50 vuotta sitten ja Ruotsissa lajia tavataan harvinaisena Skånessa, Gotlannissa ja Öölannissa. Ruotsissa hietakaunokki on tavattu ensimmäisen kerran vuonna 1909 Skånessa. == Lähteet == == Aiheesta muualla == * Suomen Lajitietokeskus: Hietakaunokki – Centaurea stoebe Luokka:Kaunokit
Luoti sydämessä

Luoti sydämessä on Matti Kassilan käsikirjoittama ja ohjaama 55-minuuttinen televisioelokuva vuodelta 1964. Tositapahtumiin perustuva draama kertoo pienoiskiväärin luodin sydämeensä saaneen yhdeksänvuotiaan Markku-pojan selviytymisestä monimutkaiseksi käyvässä hoitoketjussa aikana, jolloin terveydenhoito Suomessa oli nykyistä heikompaa. == Juoni == Vanhempi naapurin poika leikkii pienoiskiväärillään ampumalla hirsisen ulkorakennuksen seinään, mutta yksi luodeista lentää läpi seinien rakennuksen toisella puolella leikkivän Markun rintaan. Apuun haetaan kunnanlääkäri, joka lähettää Markun isänsä ja naapurin miehen kanssa Kuopion keskussairaalaan. Markkua tutkitaan ja hoidetaan ensin Kuopiossa, sitten Helsingissä, mutta leikkaukseen ei katsota olevan aihetta. Kuukausien päästä avun koteloituneen luodin poistamiseksi Markku saa Tukholman Karoliinisesta instituutista, sielläkin vasta toisella yrittämällä. Tukholmaan hoitoon pääsy on hyväntahtoisten ihmisten avun varassa, ja myös Markun perhe joutuu myymään karjansa ja maitaan kustannusten kattamiseksi. Lopulta Ruotsissa leikkaukset tehnyt kirurgi luopuu palkkiostaan, ja Markun tapauksesta tulee pieni mediatapahtuma sekä Suomessa että Ruotsissa. Elokuva sai aiheensa vuonna 1957 Lapinlahden Nerkoon kylässä sattuneesta tapauksesta. Elokuva tuotettiin näyttelijälakon 1963–1965 aikana. Siksi valtaosa esiintyjistä on amatöörejä, mikä lisää elokuvan dokumentaarista sävyä. Tarinan kertojana toimii ohjaaja Kassila.Elävä arkisto: Matti Kassila 90 vuotta 1/2, Yle Vintti 9.1.2014. Viitattu 29.9.2017. Luoti sydämessä sai ensiesityksensä Suomen televisiossa itsenäisyyspäivänä 1964. Se on esitetty uudelleen Yle Teemalla 2008 ja 2014 sekä Yle TV1 -kanavalla 2017. == Rooleissa == == Lähteet == == Aiheesta muualla == * Luokka:Matti Kassilan ohjaamat elokuvat Luokka:Suomalaiset televisioelokuvat Luokka:Vuoden 1964 suomalaiset elokuvat Luokka:Tositapahtumiin perustuvat elokuvat Luokka:Yhteiskunnalliset elokuvat Luokka:Elokuvat terveydenhoidosta
Opinsaunan kiuas

Opinsaunan kiuas on muistomerkki Jyväskylän Isossa Haapasaaressa. Muistomerkin ovat pystyttäneet Jyväskylän seminaarin opiskelijat vuosina 1867–1937. ==Lähteet== Luokka:Jyväskylän patsaat ja veistokset
Margit Mattsson

Margit Mattsson (myöh. Valkama, 17. marraskuuta 1930 Suoniemi – 21. maaliskuuta 2019 Urjala) oli suomalainen missifinalisti. Hän oli kolmilapsisen perheen keskimmäinen lapsi. Hän oli vasta 16-vuotias osallistuessaan virallisiin ja valtakunnallisiin kauneuskilpailuihin. Hän saavutti Maakunnan kaunotar, Miss Pirkka-Häme virallisen arvonimen, huhtikuussa 1947 Tampereella. Ohjelma Oy kutsui hänet Helsingissä toukokuussa 1947 järjestettävään Kevään Kuningatar -kauneuskilpailuun, mutta siitä hän kieltäytyi. Ohjelma Oy kutsui hänet vielä syyskuussa järjestettäviin Valtakunnan kaunotar, Miss Suomi 1947 virallisiin valtakunnallisiin kauneuskilpailuihin Helsingin messuhalliin. Siellä hänet valittiin 21.9.1947 Miss Suomen 1. perintöprinsessaksi Valtakunnan Ihannetyttö tittelillä. Samoissa kilpailuissa hän nappasi vielä yhden voiton saaden Valtakunnan Elokuvatyttö 1947 tittelin. Hän osallistui vielä Miss Pyynikki 1949 kilpailuun, jossa hänet valittiin yleisöäänillä Ihannetytöksi. Tämän jälkeen hän jätti kauneuskilpailut. Hän työskenteli Siuronkosken konttorissa konttoristina, jossa hänen isänsä oli toimitusjohtajana. Hän avioitui ja sai 3 poikaa. Ensimmäinen pojista syntyi 1950, toinen 1954 ja kolmas 1959. Margit asui elämänsä aikana jonkin aikaa Saksassa. Suomessa hän asui vuosia mm. Raisiossa ja Kokemäellä. Viimeiset elinvuotensa Margit vietti Urjalassa. ==Lähteet== Luokka:Suomalaiset missit Luokka:Vuonna 1930 syntyneet Luokka:Vuonna 2019 kuolleet
HC 07 Detva

HC 07 Detva on slovakialainen jääkiekkoseura, joka pelaa Slovakian kolmanneksi korkeimmalla sarjatasolla. ==NHL-pelaajat== * Jozef Čierny * Matt Hackett * Matt Hussey * Nathan Robinson * Tomáš Tatar ==Aiheesta muualla== *Seuran sivusto Luokka:Slovakialaiset jääkiekkoseurat Luokka:Vuonna 1993 perustetut urheiluseurat Luokka:Banská Bystrican alue
Jyväskylän yliopiston kasvitieteellinen puutarha

Jyväskylän yliopiston kasvitieteellinen puutarha käsittää Seminaarinmäen, Mattilanniemen ja Ylistönrinteen kampusten viheralueet ja sen pinta-ala on 36 hehtaaria. == Historiaa == Jyväskylän seminaari sai uudet, Seminaarinmäelle sijoittuvat rakennukset 1880 -luvulla. Samassa yhteydessä alueelle sijoitettiin L. A. Jernströmin suunnittelema puutarha, joka valmistui 1883. Varsinainen puutarhaopetus aloitettiin 1898. Opetuksen lisäksi puutarhalla järjestettiin kesäisin noin kaksi viikkoa kestäviä puutarhakursseja seminaarin opiskelijoille. Varsinainen kasvitieteellinen puutarha Seminaarinmäelle perustettiin 1990. Sen tehtävä oli palvella biologian alojen tutkimusta ja opetusta. Kasvitieteelliseen puutarhan kasvikokoelma käsittää noin 570 lajia. Nykyisin kasvitieteellinen puutarha on Jyväskylän museon kasvitieteellisen osaston yksikkö. ==Lähteet== Luokka:Jyväskylän yliopisto Luokka:Suomen kasvitieteelliset puutarhat Luokka:Jyväskylän nähtävyydet Luokka:Mattilanpelto
The Addams Family (videopeli)

The Addams Family on Ocean Softwaren kehittämä ja julkaisema tasohyppely, joka julkaistiin vuonna 1992. Peli julkaistiin Amigalle, Atari ST:lle, Sega Mega Drivelle ja SNES:ille. Peli perustuu vuoden 1991 elokuvaan The Addams Family – Perhe Addams. Ocean julkaisi pelistä myös useita muita eri versioita, joita julkaistiin muun muassa Nintendo Game Boylle, Amstrad CPC:lle, NES:lle, Commodore 64:lle ja ZX Spectrum alustoille. Pelit poikkesivat alkuperäisestä versiosta pelattavuudeltaan ja pelin tasosuunnittelultaan. Elokuvan pohjalta on julkaistu myös flipperipeli. ==Juoni== Addamsin perheen lakimies on kaapannut Addamsien kartanon ja vanginnut Mortician, Wednesdayn, Puggsleyn, Festerin sekä isoäiti Addamsin sijoittaen heidät eri puolille kartanoa, jotka Gomez Addamsin täytyy pelastaa. == Vastaanotto == Pelin Amiga-versio on saanut arvosanaksi 90% The One -lehden arvostelussa. Peli on saanut arvosanaksi 95% CU Amiga -lehden arvostelussa. == Lähteet == == Aiheesta muualla == * * * * Luokka:Vuoden 1992 videopelit Luokka:Ocean Software Luokka:Tasohyppelyt Luokka:Amiga-pelit Luokka:Nintendo Entertainment System -pelit Luokka:Super Nintendo Entertainment System -pelit Luokka:Sega Mega Drive -pelit Luokka:Amstrad CPC -pelit Luokka:Atari ST -pelit Luokka:ZX Spectrum -pelit Luokka:Game Boy -pelit Luokka:Commodore 64 -pelit Luokka:Sega Master System -pelit Luokka:The Addams Family Luokka:Sarjakuviin perustuvat videopelit
Markivkan piiri

Markivkan piiri (; ) oli aluehallinnollinen piiri Ukrainan Luhanskin alueen pohjoisosassa. Piiri rajoittui pohjoisessa Venäjän Voronežin alueeseen. Osanan Ukrainan kesän 2020 aluehallinnollisia uudistuksia piirien lukumäärää karsittiin tuntuvasti. Heinäkuussa 2020 Markivkan piiri yhdistettiin osaksi laajennettua Starobilskin piiriä. Piirin väkiluvuksi arvioitiin 14 980 henkeä (1.1.2017). Heistä kaupunkilaisiksi luokiteltiin piirikeskus, Markivkan kaupunkityyppinen taajaman väestö (Марківка, 5 974 as.). == Lähteet == ==Aiheesta muualla== *Markivskyi raion (imsu-lugansk.com) Luokka:Luhanskin alueen entiset piirit
Caproni Ca.310

Caproni Ca.310 Libeccio () oli Capronin 1930-luvun lopulla kehittämä alatasoinen ja kaksimoottorinen sekä kolmipaikkainen tiedustelu- ja kevyt pommikone. Prototyypin ensilento oli huhtikuussa 1937. Espanjan sisällissotaan siirrettiin 16 konetta Francon joukoille kehitystyötä varten. Mallin pääkäyttäjä oli Regia Aeronautica. Sitä kaupattiin Unkariin, Kroatiaan ja Peruun. Norjan kuninkaalliset ilmavoimat vastaanotti neljä konetta,Mondey, David, 2002: s. 37. Unkariin toimitetut 36 konetta, joista palautui 33 kappaletta, olivat kuitenkin osoittautuneet suoritusarvoiltaan ala-arvoisiksi. Syynä oli se, että nämä jäivät kauas luvatusta suorituskyvystä. Koneet palautettiin Italiaan, joka korvasi näillä omat Breda Ba.65 koneensa.Chant,C., 2008: s. 78 Libecciosta tehtiin kaksi kehitysversiota Ca.311 ja Ca.313, joiden moottoritehot sekä muut suoritusarvot olivat paremmat kuin Ca.310:lla. Norja oli tilannut tyyppiä Ca.313, mutta Saksan salamasota esti tilausten toteutumisen.Humble, R., 1976: s. 6-10 Tyyppiä tilasi Ruotsin ilmavoimat suurin luvuin eri variantteina. Perusversio oli tunnukseltaan B 16. Moottorit olivat Piaggion 470 hevosvoiman (351 kW) P.VII C35 tähtimoottorit. Kantama oli 1 690 km (1 200 km maksimikuormalla) ja huippunopeus 365 km/h. Aseistuksena oli kolme 7,7 mm konekivääriä, joista kaksi siivissä, kiinteästi asennettuina ja eteenpäin ampuvina sekä yksi liikuteltava ylätornissa. Suurin pommikuorma oli 400 kg. Myöhemmät muunnokset kykenivät tätä jonkin verran suurempaan pommilastiin. Konetyypin käytännöllinen lakikorkeus oli 7 000 m. ==Lähteet== *Mondey, David: Axis Aircraft of World War II, Chartwell Books, Edison New Jersey (NJ), USA, 1984-2002. ISBN 0-7858-1363-2. * Chant, Chris: II maailmansodan lentokoneet, suom. Petri Kortesuo, Karisto, 2008, Hämeenlinna ISBN 978-951-23-5025-4 * ===Viitteet=== ==Aiheesta muualla== *https://www.militaryfactory.com/aircraft/detail.asp?aircraft_id=773 *https://www.flymuseum-sola.no/caproni-ca-310/ *http://www.avia- info.hu/talalat.php?Ujtipus=358 *http://www.alieuomini.it/catalogo/dettaglio_catalogo/caproni_ca_libeccio,55.html *http://www.airwar.ru/enc/bww2/ca310.html *http://forum.valka.cz/topic/view/16154/Caproni-Ca-310-Libeccio Luokka:Tiedustelukoneet Luokka:Italialaiset pommikoneet Luokka:Capronin ilma- alukset
Juan’ya Green

Juan’ya Green (s. 8. helmikuuta 1992 Philadelphia, Pennsylvania) on yhdysvaltalainen koripalloilija, pelipaikaltaan pelintekijä. Kertaalleen yliopistokonferenssinsa parhaaksi pelaajaksi valittu Green on pelannut urallaan yliopistosarjan lisäksi Kreikan ja Suomen pääsarjoissa. == Pelaajaura == Green pelasi yliopistokoripalloa merkittävässä roolissa Niagaran ja Hofstran joukkueissa vuosina 2011–2013 ja 2014–2016. Viimeisellä yliopistokaudellaan hänet valittiin CAA-konferenssin vuoden pelaajaksi.College Basketball at Sports-Reference.com Häntä ei varattu NBA:han vuoden 2016 varaustilaisuudessa, ja heinäkuussa 2016 hän siirtyi ammattilaiseksi Eurooppaan, Kreikan pääsarjajoukkue Kymisiin,http://www.a1basket.gr/2016/07/kymi-signed-juanya-green.html jossa pelasi vain hetkenhttp://www.eurobasket.com/Greece/news/498492/Pyrinto-lands- Juan%27Ya-Green,-ex-Kymis. Heinäkuussa 2017 Green siirtyi Suomen pääsarjaan Tampereen Pyrintöön.http://www.basket.fi/uutiset/kaikki_uutiset/?x122462=49795293 Kesällä 2018 Green siirtyi Unkarin pääsarjaan Kecskeméti TE:hen.http://kezdo5.hu/gyorsinditas-amerikabol-uzent-a-szurkoloknak-a-kte-uj- iranyitoja-33087 == Pelityyli ja ominaisuudet == Pyrinnön valmentaja Sami Toiviainen kuvaili Greeniä heinäkuussa 2017 luontaiseksi pelintekijäksi, joka korintekemisen lisäksi kykenee hyvin löytämään vapaita pelaajia ja toteuttamaan pick’n roll -tilanteita. == Lähteet == * Juan’ya Green Suomen Koripalloliitto * Juan'ya Green College Stats College Basketball at Sports- Reference.com * Juan'ya Green Europe Stats Basketball-Reference.com * Profiili Hofstra University Athletics === Viitteet === == Aiheesta muualla == * Juan'ya Green Basketball Player Profile eurobasket.com Luokka:Yhdysvaltalaiset koripalloilijat Luokka:Vuonna 1992 syntyneet Luokka:Elävät henkilöt
Tuote (albumi)

__NOTOC__ Tuote on Yhteiskunnan Mutanttien toinen studioalbumi, joka julkaistiin 29. syyskuuta 2017.Facebook: Yhteiskunnan Mutantit (16. elokuuta 2017) Ensimmäinen single ”Se parempi joutsenlaulu” julkaistiin 19. kesäkuuta 2017.YouTube: Yhteiskunnan Mutantit – Tuote Albumin kansikuvan on toteuttanut Samu Peltola. == Vastaanotto == Imperiumi Imperiumin Janne Rintala antoi albumille arvosanaksi 8.5/10. Hän kuvaili yhtyettä linjattomaksi, riitasointuiseksi, svengaavaksi ja eritoten kieroksi, joka kappaleiden sillisalaattimaisuudesta huolimatta kykenee pitämään kappaleidensa rungot selkeinä, ja totesi sen pitävän niin sävellykset kuin sanoituksetkin kasassa. Erityisesti kehua keräsi laulaja Teron laaja raivokkaan ja pehmeän sävelen hallinta. == Kappaleet == # # # # # # # # # # == Kokoonpano == * Tero Autero – laulu * Markus Vähäaho – kitara * Piia Natri – basso * Otto Plym – rummut == Lähteet == Luokka:Vuoden 2017 albumit Luokka:Yhteiskunnan Mutanttien albumit
Erikoislähettiläs (arvonimi)

Erikoislähettiläs () on Suomessa tasavallan presidentin myöntämä arvonimi, joka kuuluu 2. ryhmään. Arvonimestä maksettavan veron määrä on joko . Arvonimi otettiin käyttöön vuonna 2017 muuttamalla aikaisemmin käytössä ollut arvonimi erikoislähettiläs ja täysivaltainen ministeri muotoon erikoislähettiläs. Nro Päivämäärä Henkilö Ammatti tai arvo Kotipaikka Lähteet 1. 1.12.2017 Heikki Talvitie entinen suurlähettiläs, valtiotiet. kand. Espoo == Lähteet == Luokka:Suomalaiset arvonimet Luokka:Suomalaiset arvonimet jotka on myönnetty vain kerran
Organ

Organ oli vuosina 1981–1982 sekä jälleen vuodesta 2007 toiminut suomalainen synthpop-musiikkia esittänyt yhtye. Yhtye itse kutsui esittämäänsä musiikkia termillä futu. Yhtyeen ensimmäisen kokoonpanon muodostivat Mikko Saarela sekä Argon-yhtyeen Seppo Parkkinen ja Pekka Tolonen. Organin soitinarsenaaliin kuului muun muassa Pekka Tolosen rakentama analoginen rumpukone ”Zyrgo”. Kokoonpano levytti singlen Kärpästen juhlat, joka julkaistiin kesäkuussa 1981 Saarelan soolosinglenä. Marraskuussa 1981 yhtyeeltä julkaistiin nimellä Mikko Saarela & Organ single Kundi meikkaa. Tässä kokoonpanossa oli mukana myös progressivisen musiikkityylin basisti Tapani Lahtinen. Helmikuussa 1982 yhtyeeltä julkaistiin albumi Nekrofiilis. Albumin kappaleita työstettiin Helsingin yliopiston elektronisen musiikin studiossa. Levyllä on oodi 1940-luvun Suomi-filmien valovoimaisimmalle tähdelle Regina Linnanheimolle, ja Saarelan yhteiskunnallisesti kantaa ottavissa sanoituksissa käsiteltiin koe- eläimiä, kehitysapua ja sodanvastaisia teemoja. Myös Parkkinen sanoitti biisejä. Organin ura jäi lyhytaikaiseksi futuinnostuksen laannuttua ja yhtyeen viimeiseksi julkaisuksi jäi marraskuussa 1982 julkaistu single Suajele mua vähän jostakin päin. == Esiintymiset == === 2007 === Yhtye esiintyi pitkän hiljaiselon jälkeen comeback-keikalla vuoden 2007 marraskuussa Avanto- festivaalilla Helsingissä. === 2008 === Vuonna 2008 yhtye esiintyi tammikuussa Tavastia-klubilla Saarelan 50-vuotissyntymäpäivillä sekä toukokuussa Club Denaro -klubilla. === 2009 === Yhtye esiintyi elokuussa 2009 Flow- festivaaleilla Helsingissä. === 2019 === Mikko Saarelan kuoltua Organ Requiem ilmoitettiin esiintyvän hänen muistokonsertissaan Tavastialla 5. maaliskuuta. Organ ei kuitenkaan esiintynyt ilman Saarelaa, vaikka yhtyeen jäsenet oli yleisössä, vaan yhtyeestä nähtiin konsertissa dokumenttielokuva. == Diskografia == === Singlet === * Mikko Saarela: Kärpästen juhlat / Robotti (Poko Rekords PIS-081, 1981) * Mikko Saarela & Organ: Kundi meikkaa / Kaavakekauhu (Poko Rekords PIS-091, 1981) * Suajele mua vähän jostakin päin / Neekerisuukkoja (Poko Rekords PIS-112, 1982) === Albumit === * == Lähteet == * Organ Discogs-sivustolla * Organ pHinnWeb-sivustolla === Viitteet === Luokka:Suomalaiset elektronisen musiikin yhtyeet